[pic] | EUROOPA ÜHENDUSTE KOMISJON | Brüssel 26.2.2007 KOM(2007) 70 lõplik Ettepanek NÕUKOGU MÄÄRUS millega muudetakse määruse (EÜ) nr 1346/2000 (maksejõuetusmenetluse kohta) lisa A, B ja C (komisjoni esitatud) SELETUSKIRI 1. ettepaneku taust - Ettepaneku põhjused ja eesmärgid Vajadus muuta nõukogu määruse (EÜ) nr 1346/2000 (maksejõuetusmenetluse kohta) lisa A, B ja C. - Üldine taust Nõukogu määruse (EÜ) nr 1346/2000 lisas A on loetletud kõnealuse määruse artikli 2 punktis a osutatud maksejõuetusmenetlused. Lisas B on loetletud artikli 2 punktis c osutatud likvideerimismenetlused. Lisas C on loetletud artikli 2 punktis b osutatud likvideerijad. Nõukogu määruse (EÜ) nr 1346/2000 lisasid muudeti viimati nõukogu 27. aprilli 2006. aasta määrusega (EÜ) nr 694/2006. Tšehhi Vabariik teavitas 29. augustil 2006 komisjoni täiendavatest muudatustest lisas A, B ja C esitatud loeteludes. - Ettepaneku valdkonnas kehtivad õigusnormid Vastavalt käesolevale ettepanekule tuleks muuta määrust (EÜ) nr 1346/2000. - Kooskõla muude tegevuspõhimõtetega Määrus on kooskõlas ühenduse muude tegevuspõhimõtetega. 2. KONSULTEERIMINE HUVITATUD ISIKUTEGA JA MÕJU HINDAMINE - Konsulteerimine huvitatud isikutega Väliskonsultatsioon ei olnud asjakohane. - Eksperdiarvamuste kogumine ja kasutamine Välisekspertide arvamusi ei olnud vaja kasutada. - Mõju hindamine Määruse muutmisel võib olla positiivne mõju äriühingute ümberkorraldamisele. Mõju tööhõivele on tõenäoliselt positiivne või neutraalne. Mõju keskkonnale on tõenäoliselt positiivne või neutraalne. 3. ETTEPANEKU ÕIGUSLIK KÜLG - Kavandatud meetmete kokkuvõte Ettepaneku eesmärk on muuta määruse (EÜ) nr 1346/2000 lisasid, et võtta arvesse liikmesriikide maksejõuetusõiguses tehtud muudatusi. - Õiguslik alus Ettepanek põhineb määruse (EÜ) nr 1346/2000 artiklil 45. - Subsidiaarsuse põhimõte Ettepanek tehakse ühenduse ainupädevusse kuuluvas valdkonnas. Subsidiaarsuse põhimõtet seetõttu ei kohaldata. - Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel: Komisjoni ettepaneku kohaselt asendatakse nõukogu määruse (EÜ) nr 1346/2000 lisas A, B ja C Tšehhi Vabariigiga seotud loetelu uue loeteluga, võttes arvesse Tšehhi Vabariigilt saadud teavet. Määrus on vahetult kohaldatav kõikides liikmesriikides ega nõua mingeid rakendusmeetmeid. Määrus avaldatakse Euroopa Liidu Teatajas ja on seega kättesaadav kõikidele huvitatud isikutele. - Õigusakti valik Kavandatud õigusakt on määrus. Muud õigusaktid ei oleks asjakohased järgmistel põhjustel: Nõukogu määruse (EÜ) nr 1346/2000 artikli 45 kohaselt saab määruse lisasid muuta vaid nõukogu, tehes seda kas liikmesriikide algatusel või komisjoni ettepanekul. Liikmesriigid ja komisjon jagasid algatusõigust viie aasta vältel pärast Amsterdami lepingu jõustumist (EÜ asutamislepingu artikli 67 lõige 1), kuid pärast Nice´i lepingu jõustumist (EÜ asutamislepingu artikli 67 lõige 2) on algatusõigus ainult komisjonil. Seepärast peab määruse artikli 45 kohaselt kõnealuse määruse lisade muutmise ettepaneku nõukogule esitama komisjon. 4. MÕJU EELARVELE Ettepanek ei mõjuta ühenduse eelarvet. 5. LIHTSUSTAMINE Ettepaneku rakendamine lihtsustab (ELi ja riiklike) asutuste ning eraõiguslike isikute jaoks haldusmenetlusi. Liikmesriikide kohtuid teavitatakse aegsasti tunnustatavatest maksejõuetusmenetlustest. Võlausaldajaid, võlgnikke ja maksejõuetusmenetluse teostajaid teavitatakse määrusega reguleeritavatest maksejõuetusmenetlustest. Ettepanek NÕUKOGU MÄÄRUS millega muudetakse määruse (EÜ) nr 1346/2000 (maksejõuetusmenetluse kohta) lisa A, B ja C EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 29. mai 2000. aasta määrust (EÜ) nr 1346/2000 maksejõuetusmenetluse kohta[1], eriti selle artiklit 45, võttes arvesse komisjoni ettepanekut[2] ning arvestades järgmist: (1) Määruse (EÜ) nr 1346/2000 lisas A, B ja C on loetletud vastavalt liikmesriikide õiguse kohased maksejõuetus- ja likvideerimismenetlused ning likvideerijad. (2) Tšehhi Vabariik teatas 29. augustil 2006 määruse (EÜ) nr 1346/2000 artikli 45 kohaselt komisjonile muudatustest kõnealuse määruse lisas A, B ja C esitatud loetelus. (3) Euroopa Liidu lepingule ja Euroopa Ühenduse asutamislepingule lisatud Taani seisukohta käsitleva protokolli artiklite 1 ja 2 kohaselt ei osale Taani käesoleva määruse vastuvõtmisel ning seetõttu ei ole see talle siduv ega kuulu tema suhtes kohaldamisele. (4) Seetõttu tuleks määrust (EÜ) nr 1346/2000 vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1346/2000 muudetakse järgmiselt: 1) Lisas A asendatakse Tšehhi Vabariigiga seotud maksejõuetusmenetluste loetelu järgmisega: „ČESKÁ REPUBLIKA - Konkurs - Reorganizace - Oddlužení”. 2) Lisas B asendatakse Tšehhi Vabariigiga seotud likvideerimismenetluste loetelu järgmisega: „ČESKÁ REPUBLIKA - Konkurs”. 3) Lisas C asendatakse Tšehhi Vabariigiga seotud likvideerijate loetelu järgmisega: „ČESKÁ REPUBLIKA - Insolvenční správce - Předběžný insolvenční správce - Oddělený insolvenční správce - Zvláštní insolvenční správce - Zástupce insolvenčního správce”. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas . Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja [1] EÜT L 160, 30.6.2000, lk 1. Määrust on viimati muudetud määrusega (EÜ) nr 694/2006 (ELT L 121, 6.5.2006, lk 1-13). [2] ELT C …, …, lk ….